<b>תשובה </b>נראה לי שמותר גמור הוא דהרי אמרו (שבת דע"ט) כתבה על הנייר ועל המטלית פסולה על הקלף ועל הגויל ועל הדוכסוסטוס כשרה מאי אילימא מזוזה מזוזה אקלף מי כתבינן אלא לאו תפילין נראה דהמקשן סלקא דעתיה דברייתא זו מיירי במזוזה ולכן הקשה מזוזה אקלף מי כתבינן ולעולם דסבירא ליה דעל גויל כתבינן דאי לא תימא הכי למה לא הקשה מזוזה אגויל או אקלף כתבינן ובמנחות (דף ל"ב ע"א) כשאמרו ספר תורה שבלה ותפלין שבלו אין עושין מהם מזוזה לפי שאין מורידין מקדושה חמורה לקדושה קלה ופריך הש''ס הא מורידין עושין והתנייא תפילין על הקלף ומזוזה על דוכסוסטוס הלכה למשה מסיני קלף במקום בשר דוכסוסטוס במקום שער ומשני למצוה כלומר לעולם אם מורידין עושין דאם שינה אין בכך כלום אבל מצותה [על] דוכסוסטוס הרי בפירוש שמותר לכתוב מזוזה בגויל ודוכסוסטוס לאו לעיכובא אלא למצוה מן המובחר: וכתב משה